Kinderpornograaf se saak uitgestel – praag.co.za — 20 jaar jonk!
Die Vrystaatse woordvoerder van die Nasionale Vervolgingsgesag, Phaladi Shuping, sê die saak is uitgestel tot 1 Augustus.
Die verdagte, 'n man van Johannesburg wie se naam nie bekend gemaak mag word nie, se verhoor sou na bewering die week begin. Die verhoor vind in kamera plaas.
Die man is in 2014 in hegtenis geneem vir die besit, vervaardiging en verspreiding van kinderpornografie. Tydens verdere ondersoek is 19 beweerde slagoffers tussen die ouderdom van 10 en 13 jaar geïdentifiseer.
Die verdagte se bedrywighede is oorspronklik deur die owerhede in Australië en Kanada oopgevlek. Die Suid-Afrikaanse polisie is hiervan in kennis gestel.
Verdere ondersoek het die polisie na 'n woonadres in Sasolburg in die Vrystaat gelei. Die verdagte is in aanhouding.
Skrywer praagGepubliseer op 26 Julie 2016 Kategorieë Nuus, Suider-AfrikaSleutelwoord Australië, Kanada, kinderpornografie, pornografie, Verkragting